ཆུ་དབུས་འདམ་དང་འགུལ་བའི་འདར།།སྐྱོ་མ་འདལ་དང་དུས་ཀྱི་འདས།།ཉེ་བའི་འདི་དང་གནས་སུ་འདུག།ཕྱག་འཚལ་འདུད་དང་བློ་འདུན་པ།།བང་འདུར་འདུལ་སྦྱོང་གྱེན་དུ་འདེགས།།རྗེས་འདེད་གསོལ་འདེབས་གནས་སུ་འདོང།།བློ་ལ་འདོད་དང་གནས་ནས་འདོན།།ཕྱོགས་གཅིག་འཛོམས་པའི་འདོམ་པ་དང།།བོར་བའི་འདོར་དང་མཚུངས་པའི་འདྲ།།ཁྲིམས་སུ་བཅས་པ་འདྲལ་བ་དང།།ཡི་གེར་འདྲི་དང་གླེང་མོ་འདྲི།།སླུ་བའི་འདྲིད་དང་རུལ་འགྱུར་འདྲུལ།།ཁུང་བུ་འདྲུ་དང་ཤིང་སོགས་འདྲུད།།ལྷ་འདྲེ་གཅོད་བྱེད་འདྲེག་མཁན་དང།།གནས་ནས་འདྲེན་དང་ཕྱོགས་གཅིག་འདྲེས།།དེ་སོགས་ད་ཡིག་འས་འཕུལ་ཅན།།